Colle Vaticano
<s>Colle Vaticano zvano i Monte Vaticano (latinski: Mons Vaticanus) je brdašce u Vatikanu, koje se nalazi pored Janiculuma ali je znatno manje.</s>

<s>Vatikansko brdo leži desno od rijeke Tibar, i sjeverno od brda Janiculum, a Bazilika sv. Petra nalazi se točno na rubu brda, na aluvijalnoj ravnici Tibra zvanoj Ager Vaticanus.</s>

<s>Historija</s>

<s>Sa zapada se Vatikansko brdo spaja sa brdašcima Monti di Creta, iz kojih se iskapala glina, ta aktivnost na tom području trajala je više od 20 vijekova.</s><s>Sve do 1920-ih moglo se vidjeti visoke dimnjake peći u kojima se pekla cigla (posljednja je zatvorena 1961.</s><s>Vatikansko brdo je danas puno niže, zbog velikih iskapanja koja su počela od 16. vijeka, da se dobije glina za gradnju Bazilike sv. Petra, zbog tog se gotovo i nevidi od visokih vatikanskih palača kompleksa Belvedere.</s>

<s>Kao i Janiculum i Vatikansko brdo je za rimskih vremena, bio daleka periferija i nije bio dio grada Rima.</s><s>Kraj oko Vatikana se smatrao nezdravim, pa ga je i Plinije Stariji spomenuo kao loš zbog komaraca.</s>

<s>Za prvu melioraciju tog kraja zaslužna je Agripina Starija, a za njegovu integraciju sa Rimom njen sin Kaligula i unuk Neron.</s><s>Neron je sagradio svoj privatni cirkus okružen vilama i vrtovima.</s>

<s>Neronov cirkus postao je predmet kršćanskog kulta, jer se po tradiciji u njemu nalazi grob Svetog Petra.</s>

<s>Vatikansko brdo nije spadalo u Sedam rimskih brežuljaka, a postalo je dio grada Rima za pape Lava IV., koji je proširio gradske bedeme između 848. - 852., kako bi zaštitio Staru baziliku Svetog Petra.</s>

<s>Sve do sklapanja Lateranskih ugovora 1929. i osnivanja Vatikana, Vatikansko brdo je bilo dio Rimskog riona Borgo.</s>

<s>Ime</s>

<s>Po legendi Vatikan je dobio ime po proroku Vatiu koji je nagovorio Rimljane da protjeraju Etruščane sa brda, dok je prema Varonu to bilo sjedište boga Vagitija, dok je prema Geliju ime nastalo od - vaticina, promatrača ptica.</s>

<s>Izvori</s>

<s>Vanjske veze</s>

<s>Mons Vaticanus Colle Vaticano (Roma)</s>

<s>Vatikan</s>

